Zaho Balili

Zaho Balili (3 tetor 1951 - 3 tetor 2001) ka qenë poet,rapsod ,shkrimtar shqiptar,dhe autor i iso-polifonisë labe.

 Biografia 

Zaho Balili mbaroi shkollën tetëvjeçare dhe të mesme Abaz Shehu në Tepelenë. Ai filloi të shkruajë në moshë shumë të re dhe është autori i disa vëllimeve, si:  Drithërimat e pranverës, Paskan çelur manushaqet,   Brengat e shpirtit, Lotë kurbeti dhe Kur dy zemra dashurohen. 

Këngët e tij janë interpretuar nga shumë grupe labe, si grupet e Vlorës, Gjirokastrës dhe Tepelenës, me grupin kryesor, atë të Hormovës, të cilin ai e udhëhoqi në vitet '80. Me këtë grup, ai fitoi çmimin e parë në Festivalin Folklorik të Gjirokastrës në vitin 1985 me këngën Flaka mbuloi fshanë.

Një nga këngët më të njohura të tij është Balada e Nënës, e kënduar nga grupi i Vlorës në vitin 1997. Kjo këngë është kënduar edhe nga shumë këngëtarë të tjerë. Në vitin 2001, ai krijoi në Athinë grupin Lotë Kurbeti, i cili ka publikuar tre disqe me këngët e tij,në atë periudhë zgjidhet kryetar i shoqatës patriotike Labëria dega Athinë, si dhe kryetar i Lidhjes së Shkrimtarëve Shqiptarë në Greqi.Botues i disa shkrimeve, dhe poezive, në Gazetën e Athinës.

 Veprat letrare 

 Paskan çelur manushaqet – Poezi ,botuar në (1997)
 Drithërimat e pranverës – Poezi, botuar në (1998)
 Brengat e shpirtit – Poezi, botuar në (2001)
 Puth ballin tënd Shqipëri – Poezi, botuar në (2002)
 Lotë Kurbeti – Poezi, botuar në (2003)
 Kur dy zemra dashurohen – Prozë, botuar në (2011)

 Çmime dhe Vlerësime 

 Çmimi i parë në Takimin e Kulturës Masive të ndërmarrjeve të qytetit të Tepelenës (1980), me grupin amator të S.M.T. 
 Çmimi i parë në Festivalin Folklorik të Gjirokastrës (1988) me këngën "Flaka mbuloi fshanë", kënduar nga grupi i Hormovës.
 Vlerësim i veçantë në Festivalin Folklorik të Gjirokastrës (1988) me këngën "13 male me këmbë", kënduar nga grupi i të rinjve të Rexhinit.
 Vlerësim i veçantë në Festivalin Folklorik të Gjirokastrës (2000) me këngën "Baladë për komisarin Arben Zylyftari", kënduar nga grupi i Hormovës.
 Në vitin 2002, Këshilli i Qarkut Gjirokastër i akordon titullin:  "Personalitet i Shquar në Fushën e Artit dhe Kulturës" si këngëtar i shquar i këngës polifonike të trevave të jugut.
 Më 16 Korrik 2012, Presidenti i Republikës, z. Bamir Topi, i akordon urdhrin "Naim Frashëri" i Argjendtë me motivacionin: "Për kontribut të shquar në zhvillimin e folklorit të zonës së Tepelenës, veçanërisht me grupin e Hormovës, si drejtues i spikatur dhe rapsod."
 Më 31 Tetor 2014, Këshilli Bashkiak dhe Kryetari i Bashkisë Tepelenë, z. Tërmet Peçi, i akordon titullin "Qytetar Nderi", me motivacionin: "Për kontributin e vlefshëm në zhvillimin e folklorit të zonës së Tepelenës, veçanërisht me grupin e Hormovës, si drejtues dhe si rapsod."
 Më 24 Tetor 2015, Shoqata Vatra Labe, Athinë, i akordon titullin "Çertifikatë Nderi" me motivacionin: Shoqata Vatra Labe, i jep këtë fletë nderi pas vdekjes, krijuesit, rapsodit, këngëtarit dhe themeluesit të disa grupeve labe, poetit Zaho Balili. "Për ruajtjen, forcimin, zhvillimin dhe përhapjen e këngës polifonike labe, dhe për kontributin e madh të dhënë përmes krijimtarisë së tij në folkloristikë dhe polifoni."
 Çmimi i parë në Festivalin e Tetë Ndërkombëtar të Polifonisë Shqiptare "Bylis" (22 Shtator 2018) me këngën "Atje kemi Labërinë", kënduar nga grupi Lotë Kurbeti.

 Ndarja nga jeta 

Zaho Balili u nda nga jeta në Athinë  ditën e ditëlindjes së tij, më  3 tetor 2001, si pasojë e një hemoragjie cerebrale. Tre nga vëllimet e tij u botuan pas vdekjes.

 Referime 

 Lidhje të jashtme 
 Faqja zyrtare  
 Faqja në Facebook
 Faqja në Instagram
 Faqja në TikTok


Kategoria:Biografi shqiptare
Kategoria:Lindje 1951
Kategoria:Vdekje 2001
Kategoria:Njerëz nga Labëria
Kategoria:Poetë shqiptarë
Kategoria:Njerëz nga Tepelena